OPDATERET: Kvinden er fundet igen. Læs mere her.

Augustenborg: Lørdag aften er en dement kvinde forsvundet fra et plejehjem, og politiet efterlyser nu kvinden.

Hun er 85 år, og hun er ifølge politiet godt gående. Politiet leder efter hende i Augestenborg-området, og beder offentligheden om hjælp til at holde udkig efter hende.

Hun beskrives som 170 centimeter høj, spinkel og foroverbøjet. Hun har halvlangt gråt/hvidt hår, bærer briller og er en iført hvid cardigan og lysegrå bukser.

Vagtchef ved Syd- og Sønderjyllands Politi Ole Aamann fortæller, at kvinden på nuværende tidspunkt har været væk i knap tre timer.

- Vi har gennemsøgt selve plejehjemmet og nærområdet. Nu sender vi nogle hundepatruljer derud, siger Ole Aamann.

Kvinden kan muligvis opholde sig i en have eller et skur i området.

Hvis man ser den efterlyste kvinde, skal man kontakte politiet på telefon 114.